22/12/2015 | Administración LocalMunicipal
Ames
Aprobación definitiva da Ordenanza fiscal reguladora da taxa pola utilización privativa ou aproveitamento especial do dominio público local con caixeiros automáticos do Concello de Ames

ANUNCIO Aprobación definitiva da Ordenanza fiscal reguladora da taxa pola utilización privativa ou aproveitamento especial do dominio público local con caixeiros automáticos do Concello de Ames En sesión plenaria celebrada o 29 de outubro de 2015, prestouse aprobación provisional á Ordenanza Fiscal reguladora da Taxa pola utilización privativa ou aproveitamento especial do dominio público local con caixeiros automáticos do Concello de Ames. Dito acordo de aprobación provisional foi sometido a exposición pública por prazo de 30 días hábiles, no Boletín Oficial da Provincia núm.211, de 4 de novembro de 2015, sen que durante o referido prazo fora presentada ningunha reclamación. De conformidade ao acordo plenario de 29 de outubro de 2015, ao non haberse presentado ningunha reclamación durante o prazo de exposición pública, o acordo de aprobación provisional quedou elevado a definitivo de maneira automática. En cumprimento do previsto no artigo 70.2 da Lei 7/1985, de 2 de abril, Reguladora das bases do Réxime Local (LRBRL), publícase o texto íntegro da Ordenanza Fiscal reguladora da Taxa pola utilización privativa ou aproveitamento especial do dominio público local con caixeiros automáticos do Concello de Ames ORDENANZA FISCAL REGULADORA DA TAXA POLA UTILIZACIÓN PRIVATIVA OU APROVEITAMENTO ESPECIAL DO DOMINIO PÚBLICO LOCAL CON CAIXEIROS AUTOMÁTICOS DO CONCELLO DE AMES Artigo 1.–Fundamento e natureza. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, do 5 de marzo, polo que se aproba a texto refundido da Lei reguladora das facendas locais, este Concello establece a taxa por aproveitamentos especiais da vía pública con caixeiros automáticos adosados aos edificios e con acceso directo dende a vía pública a que se refire o artigo 20.3 do Real decreto lexislativo 2/2004, do 5 de marzo. Artigo 2.–Feito impoñible. Constitúe o feito impoñible da taxa o aproveitamento especial do dominio público que comporta a instalación polas entidades bancarias de caixeiros automáticos e demais aparellos de que se serven as entidades financeiras para prestar os seus servizos nas fachadas dos inmobles, con acceso directo dende a vía pública. A obriga de contribuír nace polo outorgamento da concesión da licenza administrativa ou dende que se realice o aproveitamento se se fixera sen a correspondente licenza. Artigo 3.–Suxeitos pasivos. Son suxeitos pasivos en concepto de contribuíntes, as persoas físicas ou xurídicas así como as entidades a que se refire o artigo 35.4 da Lei Xeral Tributaria, a cuxo favor se outorguen as licenzas ou quen se beneficie do aproveitamento, se se procedeu sen a oportuna autorización, e en calquera caso a entidade financeira titular do caixeiro automático. Artigo 4.–Responsables.1. Responderán solidariamente da débeda tributaria as persoas ou entidades a que se refire o artigo 42 da Lei Xeral Tributaria.2. Responderán subsidiariamente da débeda tributaria os administradores de feito ou de dereito das persoas xurídicas, os integrantes da administración concursal, e os liquidadores de entidades ou sociedades en xeral, nos supostos e co alcance que sinala o artigo 43 da Lei Xeral Tributaria. Artigo 5.–Beneficios fiscais. Non se concederán máis exencións ou bonificacións que as expresamente previstas nas Leis ou as derivadas de tratados internacionais. Artigo 6.–Cota tributaria. A contía da taxa regulada nesta ordenanza será de 709,88 euros por unidade de caixeiro automático e ano. Artigo 7.–Devengo e período impositivo. A presente taxa ten natureza periódica, devengándose o primeiro día do período impositivo, que coincidirá co ano natural, salvo os supostos de inicio ou cesamento na utilización ou aproveitamento especial do dominio público local, casos en que procederá aplicar o prorrateo trimestral, conforme ás seguintes regras: a) Nos supostos de altas por instalación dun novo caixeiro automático, liquidarase a cota correspondente aos trimestres que restan para finalizar o exercicio, incluído o trimestre en que ten lugar a alta. b) En caso de baixas por eliminación do caixeiro automático, liquidarase a cota que corresponda aos trimestres transcorridos dende o inicio do exercicio, incluíndo aquel en que se orixina o cesamento. Cando a baixa teña lugar despois do devengo da taxa e xa fora abonada a cota, o suxeito pasivo poderá solicitar a devolución da cantidade que polo prorrateo da cota lle corresponda percibir. Artigo 8.–Normas de xestión.1. As entidades interesadas na concesión dos aproveitamentos regulados nesta ordenanza deberán solicitar previamente a correspondente licenza para a instalación e formular declaración na que conste a localización do aproveitamento.2. Unha vez concedida a licenza, ou cando se proceda ao aproveitamento aínda sen haberse outorgado aquela, o Concello xirará a liquidación tributaria que corresponda, sen que este feito presupoña a concesión da licenza.3. O aproveitamento entenderase prorrogado mentres non se presente a baixa debidamente xustificada polo interesado. A tal fin, os suxeitos pasivos deberán presentar a oportuna declaración no prazo dun mes a contar dende a data na que se retire a instalación.4. Nos seguintes exercicios o Concello practicará a liquidación da cota anual prevista no artigo 6 desta ordenanza mediante Padrón que será notificada colectivamente mediante edictos que así o advirtan ao suxeito pasivo do tributo para o seu pago nos prazos establecidos na Lei Xeral Tributaria. Artigo 9.–Infraccións e sancións. No relativo á cualificación das infraccións tributarias así como á determinación das sancións que polas mesmas correspondan en cada caso, aplicarase o réxime establecido nos artigos 178 e seguintes da Lei Xeral Tributaria e nas disposicións que a complementen e desenvolvan. Artigo 10.–Normas complementarias. No non previsto especificamente nesta ordenanza e que faga referencia á aplicación, xestión, liquidación, inspección e recadación destas taxas, estarase ao previsto na Lei Xeral Tributaria, así como nas disposicións ditadas para o seu desenvolvemento e demais lexislación vixente que lle sexa de aplicación, en especial a ordenanza fiscal xeral de xestión, recadación e inspección dos tributos e doutros ingresos de dereito público do Concello de Ames. Disposición transitoria única 1. Para realizar as liquidacións correspondentes ao primeiro exercicio da imposición, os servizos tributarios municipais remitirán ás entidades financeiras escrito solicitando a relación dos caixeiros automáticos que cumpran as condicións establecidas no artigo 2.1 desta ordenanza fiscal, con especificación da súa ubicación.2. A contestación ao escrito de solicitude da relación de caixeiros automáticos terá o carácter de declaración tributaria de alta en Padrón e os efectos do artigo 102.3 da citada Lei Xeral Tributaria.3. Comprobada a relación, o Concello emitirá liquidacións que serán notificadas aos interesados na forma prevista nos artigos 109 e seguintes da Lei Xeral Tributaria.4. O incumprimento desta obriga será considerada como infracción tributaria leve das sinaladas no artigo 199 da Lei Xeral Tributaria e sancionada conforme ao disposto no Real Decreto 2063/2004 de 15 de outubro, que aproba o Regulamento Xeral do Réxime Sancionador Tributario. Disposición adicional Os preceptos desta ordenanza fiscal que, por razóns sistemática reproduzan aspectos da lexislación vixente e outras normas de desenvolvemento, e aquelas en que se fagan remisións a esta, entenderase que son automaticamente modificados e/ou substituídos, no momento en que se produza a modificación dos preceptos legais e regulamentarios de que traen causa. Disposición final A presente ordenanza fiscal foi aprobada polo Pleno da Corporación na sesión que tivo lugar o día **/**/2015, entrará en vigor no día da súa publicación no Boletín Oficial da Provincia e comezará a aplicarse a partir do día 1 de xaneiro de 2016, continuando vixente en tanto non se acorde a súa modificación ou derrogación expresa. Ames, 15 de decembro de 2015. O alcalde José M. Miñones Conde